Fiica vitregă a lui Macron, dezvăluiri dureroase despre relația mamei sale cu președintele
- Moraru Iulia
- 7 martie 2024, 09:54
Întâlnirea lui Emmanuel Macron și a Brigitte Macron a avut loc când el era student la aceeași școală unde ea activa ca profesoară. Cei doi au decis să se căsătorească în anul 2006, iar ea avea atunci trei copii.
Recent, fiica vitregă a lui Emmanuel Macron a oferit o perspectivă nouă asupra modului în care relația dintre mama ei și președintele francez a influențat-o în primii ani.
Fiica vitregă a lui Emmanuel Macron a suferit când mama ei s-a recăsătorit
Tiphaine Auzière, cea mai mică dintre cei trei copii ai lui Brigitte Macron, a vorbit despre durerea pe care a resimțit-o în urma despărțirii părinților săi când avea zece ani.
Acea suferință a fost amplificată de natura controversată a relației de dragoste dintre mama sa și Emmanuel Macron, care este cu mai mult de 20 de ani mai tânăr decât soția sa.
Brigitte Macron s-a îndrăgostit de actualul ei soț când acesta era elev la școala catolică Providence din Amiens, iar ea activa ca profesoară de teatru.
Tiphaine Auzière, acum în vârstă de 40 de ani, a vorbit despre cum acest eveniment i-a influențat copilăria într-o serie de interviuri pe care le-a acordat pentru a promova primul ei roman. Cartea nu are însă legătură cu relația dintre Emmanuel Macron și mama ei.
Aceasta a învățat în timp să-și iubească tatăl vitreg
"O despărțire este dureroasă, dar atunci când există ceva particular, este și mai dureroasă.
Am învățat multe despre natura umană. Știu că, în astfel de momente, trebuie să te concentrezi pe ceea ce este esențial. Să mergi înainte indiferent de critici", a declarat fiica vitregă a lui Emmanuel Macron.
Cu toate dificultățile întâmpinate în copilărie din cauza relației dintre Emmanuel și Brigitte Macron, se spune că Tiphaine Auzière, avocată, nutrește o profundă admirație pentru președintele Franței în vârstă de 46 de ani.
La vârsta de 40 de ani, ea a afirmat că își prețuiește atât tatăl care a murit, cât și pe liderul francez. Aceasta l-a descris drept "uman, curajos și generos".